b'\n_START_ARTICLE_\nJuho Reinvall\n_START_PARAGRAPH_\nJuho Reinvall (s. 24. elokuuta 1988 Nokia) on suomalainen kilpauransa p\xc3\xa4\xc3\xa4tt\xc3\xa4nyt judoka. H\xc3\xa4n edusti koko kilpauransa ajan Tampereen Judoa. H\xc3\xa4n on pituudeltaan 166\xc2\xa0cm ja kilpaili alle 60\xc2\xa0kg:n painoluokassa. H\xc3\xa4nt\xc3\xa4 valmensi Pasi Luoma._NEWLINE_Reinvall sijoittui alle 23-vuotiaiden EM-kilpailujen 60\xc2\xa0kg:n sarjassa viidenneksi 2010. H\xc3\xa4n voitti Euroopan cup -kilpailun Sveitsin Baarissa 2009. H\xc3\xa4n voitti aikuisten Suomen-mestaruuden 60-kiloisissa 2007 ja 2009\xe2\x80\x932015 sek\xc3\xa4 saanut SM-hopeaa 2006 ja 2008. Pohjoismaiden-mestaruuskilpailuissa h\xc3\xa4n sai samassa painoluokassa kultaa 2009 ja pronssia 2008. Alle 20-vuotiaiden Pohjoismaiden-mestaruuden h\xc3\xa4n voitti 2007. Finnish Open -turnauksen 60-kiloisten sarjan h\xc3\xa4n voitti 2011 ja 2012._NEWLINE_Reinvall valittiin Rion olympialaisiin 2016 mutta h\xc3\xa4visi siell\xc3\xa4 2. kierroksen ottelunsa ja putosi jatkosta.'